მომხმარებელთა რაოდენობრივი კვლევის ბრიფი

1. კვლევის მიზანი
კვლევის მიზანია საქართველოს საწვავის საცალო ბაზარზე მომხმარებელთა ქცევის, ბრენდების ცნობადობის, აღქმის, კმაყოფილების, ლოიალურობისა და ნდობის შესწავლა და SOCAR-ის პოზიციონირების შეფასება კონკურენტულ გარემოში.
კვლევის ფარგლებში ასევე უნდა შეფასდეს Way Mart-ის მომხმარებელთა გამოცდილება და კმაყოფილება.

2. სამიზნე აუდიტორია და მეთოდი
კვლევის სამიზნე ჯგუფს წარმოადგენენ 18-65 წლის ავტომობილის მფლობელები/მომხმარებლები, რომლებიც ცხოვრობენ თბილისში, ქუთაისში, მარნეულში, ზუგდიდში, თელავსა და ბათუმში და მოიხმარენ ბენზინს, დიზელს, CNG-ს ან LPG-ს.
კვლევა სასურველია ჩატარდეს რაოდენობრივი მეთოდით, პირისპირ ინტერვიუს ფორმატში.
კვლევის მოცულობა მინიმუმ: 1 200 ინტერვიუ.

3. კონკურენტი ბრენდები
კვლევის ფარგლებში უნდა შეფასდეს:
· SOCAR 
· Gulf 
· Wissol 
· Rompetrol 
· Connect 
· Lukoil 
· Portal

კონკურენტული ბრენდების შეფასება უნდა განხორციელდეს SOCAR-თან შედარებით.

4. ძირითადი შესასწავლი საკითხები
კვლევის ფარგლებში უნდა შეფასდეს:
· ბრენდების ცნობადობა; 
· მომხმარებელთა საწვავის მოხმარების ქცევა; 
· საწვავის სადგურის არჩევის განმაპირობებელი ფაქტორები; 
· ბრენდების გამოყენების გამოცდილება და ლოიალურობა; 
· მომხმარებელთა კმაყოფილება ცალკეული სერვისებით და NPS; 
· ბრენდების აღქმა და პოზიციონირება (მათ შორის, სანდო, პასუხისმგებლიანი, თანამედროვე, საინტერესო, გამჭვირვალე, ჩემიანი პარამეტრებით); 
· ნდობის განმსაზღვრელი ფაქტორები და მათი წონები; 
· SOCAR-ით უკმაყოფილების ძირითადი მიზეზები და მათი წონები; 
· ლოიალურობის პროგრამებისა და დამატებითი სერვისების ცნობადობა და გამოყენება. 
· საწვავის ბრენდების ცვლილების განმსაზღვრელი ფაქტორები
· რა მოლოდინები აქვთ მომხმარებელებს სოკარისგან, არსებული სერვისების გარდა
· სოციალური პროექტების ცნობადობა და მნიშვნელობის აღქმა
· პრეტენზიების შემთხვევაში დაკავშირების მეთოდების ცოდნა და მოგვარების ეფექტურობის აღქმა


5. Way Mart
უნდა შეფასდეს Way Mart-ის ცნობადობა, გამოყენების გამოცდილება და მომხმარებელთა კმაყოფილება, მათ შორის მომსახურებით, ასორტიმენტითა (აქცენტი რამდენიმე წამყვან პროდუქტზე) და ფასებით.

6. CNG და LPG
უნდა შეფასდეს CNG-ისა და LPG-ის მომხმარებელთა გამოცდილება და კმაყოფილება, მათ შორის საწვავის ხარისხი, ფასი, ხელმისაწვდომობა, მომსახურება და ამ ტიპის საწვავის არჩევის ძირითადი მიზეზები.
ასევე უნდა გამოვლინდეს CNG-ის მოხმარების შემცირების შესაძლო მიზეზები.

7. SOCAR-ის გათამაშების კამპანიის შეფასება
ცალკე უნდა შეფასდეს SOCAR-ის გათამაშების კამპანიის ცნობადობა, მომხმარებელთა ჩართულობა, აღქმა და მომხმარებელთა ქცევაზე გავლენა.
ასევე უნდა შეფასდეს კამპანიის გავლენა SOCAR-ის მიმართ დამოკიდებულებაზე, ლოიალურობასა და SOCAR-ის სადგურების სამომავლო გამოყენების განზრახვაზე, მათ შორის, გაიზარდა თუ არა SOCAR-ის არჩევის ალბათობა კონკურენტ ბრენდებთან შედარებით.

8. კვლევის ანალიზი
კვლევის შედეგების ანალიზი უნდა მოიცავდეს შესაბამის სტატისტიკურ და ანალიტიკურ მეთოდებს, მათ შორის:
· Frequency Analysis; 
· Factor Analysis; 
· Regression Analysis; 
· Cluster Analysis; 
· Correspondence Analysis / Brand Map. 
შესაძლებელი უნდა იყოს მონაცემთა ანალიზი დემოგრაფიულ (საცხოვრებელი, სქესი, ასაკი) ჭრილში, პროდუქტის (ბენზინი, დიზელი, გაზი) ჭრილში და სოკარისადმი ერთგულების ჭრილში (კონკურენტის კლიენტი, დაკარგული კლიენტი, გაზიარებული კლიენტი, ერთგული კლიენტი)

9. ვადები და შედეგები
საველე სამუშაოები უნდა დაიწყოს 2026 წლის სექტემბრის დასაწყისში.
კვლევის სრული ანგარიში უნდა ჩაბარდეს საველე სამუშაოების დასრულებიდან არაუგვიანეს 2 თვის ვადაში.
კვლევის შედეგები წარმოდგენილი უნდა იყოს:
· ქართულ ენაზე — სრული ანგარიში; 
· ინგლისურ ენაზე — ძირითადი დასკვნები; 
· რუსულ ენაზე — ძირითადი დასკვნები. 
ტენდერში მონაწილე კომპანიამ უნდა წარმოადგინოს კვლევის მეთოდოლოგია, საველე სამუშაოების გეგმა, მონაცემთა ხარისხის კონტროლის მიდგომა და მსგავსი კვლევების განხორციელების გამოცდილება, ასევე შესაბამისი ვადები და ბიუჯეტი. 

